
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

171. Ίδρυση και λειτουργία Κέντρου Τεχνολογικής 


Έρευνας (Κ.Τ.Ε.) ΣΤΕΡΕΑΣ ΕΛΛΑΔΑΣ. 1 

172. Τροποποίηση της παρ. 1 του άρθρου μόνου του 
Π.Δ/τος 19/1988 (Α, 7). 2 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 171 
Ίδρυση και λειτουργία Κέντρου Τεχνολογικής Έρευνας 
(Κ.Τ.Ε.) ΣΤΕΡΕΑΣ ΕΛΛΑΔΑΣ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Έχοντας υπόψη τις διατάξεις: 

α. Του άρθρου 11 παρ.1,2 και 3του Ν. 1771/1988 «Τρο¬ 
ποποίηση και συμπλήρωση του συστήματος εισαγωγής 
σπουδαστών στην Τριτοβάθμια Εκπαίδευση και άλλες 
διατάξεις» (Α'71). 

β. Του άρθρου 25 παρ. 1 εδαφ. β', δ', ε' και στ' του 
Ν. 1514/1985 «Ανάπτυξη της επιστημονικής και τεχνολο¬ 
γικής έρευνας» (Α' 13). 

γ. Του άρθρου 29 Ατού Ν. 1558/1985 (Α' 137), όπως αυ¬ 
τό προσετέθη με το άρθρο 27 του Ν. 2081/1992 (Α' 154) 
και τροποποιήθηκε με το άρθρο 1 παρ. 2 Α του 
Ν. 2469/1997 (Α'38). 

δ. Του άρθρου 15παρ. 2εδ.θ'του Ν. 2817/2000 (Α'78). 

ε. Του άρθρου 22παρ. 3του Ν. 2362/1995 (Α'247). 

στ. Του άρθρου 1 και 2του Ν. 2916/2001 (Α' 114) «Διάρ¬ 
θρωση της ανώτατης εκπαίδευσης και ρύθμιση θεμάτων 
του Τεχνολογικού Τομέα αυτής». 

ζ. Του Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (Α' 57). 

η. Της 1100383/1330/Α0006/31.10.2001 (Β' 1485) κοι¬ 
νής απόφασηςτου Πρωθυπουργού και του Υπουργού Οι¬ 
κονομικών «Καθορισμός αρμοδιοτήτωντων Υφυπουργών 
Οικονομικών». 

θ. Της ΣΤ5/53/31.10.2001 (Β' 1484) απόφασηςτου Πρω¬ 
θυπουργού και του Υπουργού Εθνικής Παιδείας και Θρη¬ 
σκευμάτων «Καθορισμός αρμοδιοτήτωντων Υφυπουργών 
του Υπουργείου Εθνικής Παιδείας και Θρησκευμάτων». 

2. Τη γνώμη της Συνέλευσης του Τεχνολογικού Εκπαι¬ 


δευτικού Ιδρύματος Λαμίας (πρακτικό αριθ. 36/17.5.2002): 
Ίδρυση Κέντρου Τεχνολογικής Έρευνας (Κ.Τ.Ε.) Στερεός 
Ελλάδας με έδρα τη Λαμία συνδεδεμένου με το Τ.Ε.Ι. Λα- 
μίας. 

3. Το 59839/Ε5 έγγραφο του Υπουργού Εθνικής Παιδεί¬ 
ας και Θρησκευμάτων προς τη Γραμματεία του Συμβου¬ 
λίου Τεχνολογικής Εκπαίδευσης και το γεγονός ότι πα¬ 
ρήλθε άπρακτη η προθεσμία που ορίζουν οι διατάξεις του 
άρθρου 33του Ν. 1404/1983 (Α' 173). 

4. Τη γνώμη του Ινστιτούτου Τεχνολογικής Εκπαίδευ¬ 
σης (Πρακτικά Συνεδρίασης 12ης/7/2002). 

5. Το γεγονός ότι από τις διατάξεις αυτού του διατάγ¬ 
ματος προκαλούνται οι ακόλουθες δαπάνες: 

α. Επί του κρατικού προϋπολογισμού: Δαπάνη ύψους 
30.000 ΕΥΡΩ κατά το πρώτο έτος λειτουργίας του ιδρυό¬ 
μενου Κ.Τ.Ε. και 15.000 ΕΥΡΩ για κάθε επόμενο οικονομι¬ 
κό έτος για την επιχορήγηση του εν λόγω Κέντρου. Η εν 
λόγω δαπάνη θα καλύπτεται από τις πιστώσεις που θα εγ- 
γράφονται κατ’ έτος στον προϋπολογισμό του ΥΠ.Ε.Π.Θ. 
(ειδικό φορέα Φ19-240 και τον ΚΑΕ 2489). 

β. Επί του προϋπολογισμού του Κ.Τ.Ε. Στερεός Ελλά¬ 
δας: Δαπάνη για την κάλυψη των εξόδων οικονομικού 
ελέγχου του Κέντρου που θα καλύπτεται από τις πιστώ¬ 
σεις του προϋπολογισμού του εν λόγω φορέα. 

6. Την 112/2003 γνωμοδότηση του Συμβουλίου της Επι- 
κρατείας μετά από πρόταση του Υφυπουργού Οικονο¬ 
μίας και Οικονομικών και του Υφυπουργού Εθνικής Παι¬ 
δείας και Θρησκευμάτων, αποφασίζουμε: 

Αρθρο 1 

Α. Ιδρύεται Κέντρο Τεχνολογικής Έρευνας (Κ.Τ.Ε.) Στε¬ 
ρεός Ελλάδας με έδρα τη Λαμία, συνδεδεμένο με το Τ.Ε.Ι. 
Λαμίας στο οποίο υπάγονται οι ακόλουθοι Τομείς Μετα¬ 
φοράς Τεχνολογίας και Έρευνας (ΤΟ.Μ.Τ.Ε.): 
α. Πληροφορικής και Τηλεφαρμογών με έδρα τη Λαμία 
β. Νοσηλευτικών Θεραπειών με έδρα τη Λαμία 
γ. Τουριστικής Ανάπτυξης με έδρα την Άμφισσα 
δ. Αντιρύπανσης Περιβάλλοντος με έδρα τη Λαμία 
ε. Δασικής γενετικής και Ανάπτυξης με έδρα το Καρπε¬ 
νήσι 

στ. Ηλεκτρικής Ενέργειας και Ισχύος με έδρα τη Λαμία 
ζ. Βιομηχανικών Αυτοματισμών και Ρομποτικής με έδρα 
τη Λαμία. 

Β. Το Κέντρο Τεχνολογικής Έρευνας (Κ.Τ.Ε. Στερεός Ελ¬ 
λάδας είναι Νομικό Πρόσωπο Ιδιωτικού Δικαίου (Ν.Π.Ι.Δ.) 
και αυτοδιοικείται στα πλαίσια των άρθρων 11 και 12 παρά- 
γρ. 1 του Ν.1771/1988, της κείμενης νομοθεσίας και του 
Εσωτερικού Κανονισμού του. 

Γ. Σκοπός του Κ.Τ.Ε. Στερεός Ελλάδας είναι: 

Α. Η παραγωγή τεχνολογικής έρευνας και η εφαρμογή 
των επιστημονικών και τεχνολογικών αποτελεσμάτων για 
την επίλυση συγκεκριμένωνπροβλημάτωντης παραγωγι¬ 
κής διαδικασίας, της κσινωνικής και οικονομικής ανάπτυ- 
ξηςτης περιφέρειας Στερεός Ελλάδας και της ευρύτερης 
περιοχής της Κεντρικής Ελλάδας. 

Β. Η βελτίωση των μεθόδων των παραγωγικών, διοικη¬ 
τικών και άλλων κοινωνικών διαδικασιών με τις οποίες 
εξυπηρετούνται ανάγκες της ευρύτερης περιφέρειας. 

Γ. Η ανάπτυξη καινοτόμων εφαρμογών, προϊόντων και 
υπηρεσιών. 

Δ. Η εφαρμογή μεθόδων ολικής ποιότητας με σκοπό την 
αναβάθμιση και συνεχή βελτιστοποίηση των παραπάνω 
διαδικασιών και προϊόντων. 

Ε. Η σύζευξη των δραστηριοτήτων της κοινωνίας της 
περιφέρειας Στερεός Ελλάδας με την παγκόσμια κοινω¬ 
νία υλοποιώντας καινοτόμες ιδέες της επιστήμης της τε- 
χνολσγίας. 

Δ. Για την επίτευξη των πιο πάνω σκοπών το Κέντρο Τε¬ 
χνολογικής Έρευνας (Κ.Τ.Ε.) Στερεός Ελλάδας: 

ι. Διατηρεί αμφίδρομη σχέση με τις παραγωγικές μονά¬ 
δες της περιοχής του και τους οργανωμένους κλάδους 
της οικονομίας της περιφέρειάς του. 

ιι. Συνεργάζεται στενά με το Τ.Ε.Ι. με το οποίο είναι συν- 
δεδεμένο και προωθεί την ανάπτυξη σχέσεων με άλλα 
Ιδρύματα, Κέντρα Ερευνών, Ακαδημαϊκά Ερευνητικά Ιν¬ 
στιτούτα κ.λπ. της χώρας ή του εξωτερικού και με Υπουρ¬ 
γεία ή άλλους φορείς του δημόσιου ή ιδιωτικού τομέα. 

ιιι. Εκπονεί μελέτες και εκτελεί συγκεκριμένα τεχνολο¬ 
γικά προγράμματα κατά παραγγελία τρίτων ή σε συνερ¬ 
γασία με τρίτους ή άλλα προγράμματα που εμπίπτουν 
στους σκοπούςτου. 

IV. Επιμελείταιτης οργάνωσης καιτης χρηματοδότησης 
ερευνητικών τεχνολογικών προγραμμάτων στην Ελλάδα 
και στο εξωτερικό, δημοσιεύσεων, εκδόσεων, σεμιναρίων 
και συνεδρίων. 

V. Παράγει τεχνολογικά προϊόντα και παρέχει υπηρε¬ 
σίες σχετικές με τα ερευνητικά - τεχνολογικά του ενδια¬ 
φέροντα. 

VI. Αναπτύσσει οποιαδήποτε άλλη δραστηριότητα 
ενταγμένη μέσα στο σχέδιο στρατηγικής ανάπτυξης του 
Τ.Ε.Ι. Λαμίας. 

νιι. Προωθεί τη μεταφορά προηγμένης τεχνολογίας και 
τεχνογνωσίας. 

Αρθρο 2 

1. Το Κ.Τ.Ε. Στερεός Ελλάδας εποπτεύεται από τον 
Υπουργό Εθνικής Παιδείας και Θρησκευμάτων. 

2. Η εποπτεία του Κ.Τ.Ε. Στερεός Ελλάδας από τον 
Υπουργό Εθνικής Παιδείας και Θρησκευμάτων περιλαμ¬ 
βάνει οικονομικό και διαχειριστικό έλεγχο καθώς και διοι¬ 
κητικό έλεγχο σχετικά με τη νομιμότητα των πράξεων και 
ενεργειών των οργάνων διοίκησης αυτού. 

3. Μέσα στους δύο (2) πρώτους μήνες κάθε έτους γίνε¬ 
ται ο ετήσιος τακτικός έλεγχος της οικονομικής διαχείρι- 
σηςτου Κ.Τ.Ε., όπως ειδικότερα ορίζεται στο άρθροδτου 
παρόντος. Οι δαπάνες ελέγχου βαρύνουν το Κ.Τ.Ε. Στε¬ 
ρεός Ελλάδας. 

Αρθρο 3 

1. Το Κέντρο Τεχνολογικής Έρευνας (Κ.Τ.Ε.) Στερεός 
Ελλάδας διευθύνεται απότο Διευθυντή, που διορίζεται με 
απόφαση του Υπουργού Εθνικής Παιδείας και Θρησκευ¬ 
μάτων από πίνακα με ονόματα τριών (3) υποψηφίων, τον 
οποίο υποβάλλει στον Υπουργό το Συμβούλιο του οικείου 
Τ.Ε.Ι. εντός 20 ημερών από την ημερομηνία που η θέση 
του Διευθυντή μένει κενή. Αν η προθεσμία παρέλθει 
άπρακτη, ο Υπουργός διορίζει ελευθέρως το Διευθυντή. 


Για το διορισμό του πρώτου Διευθυντή ως «ημερομηνία 
που η θέση του Διευθυντή μένει κενή», κατά τα ανωτέρω, 
νοείται η ημερομηνία δημοσίευσης του παρόντος διατάγ¬ 
ματος στην Εφημερίδα της Κυβερνήσεως. 

2. Η θητεία του Διευθυντή είναι τριετής και μπορεί να 
ανανεώνεται ύστερα από εισήγηση του Συμβουλίου του 
οικείου Τ.Ε.Ι. 

3.0 Διευθυντής είναι Καθηγητής ή Αναπληρωτής καθη¬ 
γητής του Τ.Ε.Ι. Λαμίας με αξιόλογο ερευνητικό έργο σε 
έναν ή περισσότερους από τους τομείς δραστηριότητας 
του Κ.Τ.Ε. ή/και εμπειρία στη διοίκηση της έρευνας. 

4. Στα καθήκοντα και στις αρμοδιότητες του Διευθυντή 
εκτός των όσων αναφέρονται σε άλλες διατάξεις του πα¬ 
ρόντος διατάγματος ή ανατίθενται σ’ αυτόν από τον Εσω¬ 
τερικό Κανονισμό του Κ.Τ.Ε., περιλαμβάνονται ιδιαίτερα 
και τα ακόλουθα: 

α. Εποπτεύει το Κ.Τ.Ε. και διευθύνει όλες τις υπηρεσίες 
του. 

β. Προεδρεύει και εισηγείται στις συνεδριάσεις του Επι¬ 
στημονικού Γνωμοδοτικού Συμβουλίου (Ε.Γ.Σ.). 

γ. Φροντίζει για την εκτέλεση των αποφάσεωντου Ε.Γ.Σ. 

δ. Εκπροσωπεί το Κ.Τ.Ε. στα δικαστήρια και στις κάθε 
μορφής σχέσεις του με τους τρίτους. 

ε. Ασκεί όλες τις άλλες αρμοδιότητες σχετικά με τη διοί¬ 
κηση του Κ.Τ.Ε. που δεν ανατίθενται σε άλλο όργανο από το 
παρόν διάταγμα ή από τον εσωτερικό κανονισμό του Κ.Τ. Ε. 

5. Εκτός από τα διοικητικάτου καθήκοντα ο Διευθυντής 
μπορεί να έχει και ενεργό ερευνητική δραστηριότητα. 

6. α. Με απόφαση τσυ Υπουργού Εθνικής Παιδείας και 
Θρησκευμάτων, μετά από πρόταση του Ε.Γ.Σ., διορίζεται 
και Αναπληρωτής Διευθυντής του Κ.Τ.Ε. ο οποίος: 

ι. Αναπληρώνει το Διευθυντή σε περίπτωση απουσίας ή 
κωλύματόςτου. 

ιι. Ασκεί άλλες αρμοδιότητες που του αναθέτει ο Διευ¬ 
θυντής για την υποβοήθηση του διοικητικού έργου του. 

β. Ως Αναπληρωτής Διευθυντής επιλέγεται ένα από τα 
μέλη του Ε.Γ.Σ. του Κ.Τ.Ε. 

γ. Η διάρκεια της θητείας του Αναπληρωτή Διευθυντή 
είναι διετής και μπορεί να ανανεώνεται. Ο πρώτος Ανα¬ 
πληρωτής Διευθυντής διορίζεται εντός 60 ημερών από τη 
συγκρότηση του πρώτου Ε.Γ.Σ. του Κ.Τ.Ε. 

Αρθρο 4 

1. Στο Κ.Τ.Ε. λειτουργεί Επιστημονικό Γνωμοδοτικό 
Συμβούλιο (Ε.Γ.Σ.) το οποίο αποτελείται από το Διευθυ¬ 
ντή του Κ.Τ.Ε., από τους Προϊσταμένους των Τομέων Με¬ 
ταφοράς - Τεχνολογίας και Έρευνας (ΤΟ.Μ.Τ.Ε.) και από 
έναν ερευνητή - εκπρόσωπο από το Εκπαιδευτικό Προ¬ 
σωπικό (Ε.Π.) του Τ.Ε.Ι. Λαμίας. 

2. Το Επιστημονικό Γνωμοδοτικό Συμβούλιο έχει τις πα¬ 
ρακάτω αρμοδιότητες. 

α. Καταρτίζει, ανά διετία, το ερευνητικό και αναπτυξια¬ 
κό πρόγραμμα του Κ.Τ.Ε., το οποίο υποβάλει στο Συμ¬ 
βούλιο του Τ.Ε.Ι. για έγκριση. 

β. Αποτιμά το ετήσιο ερευνητικό έργο του Κ.Τ.Ε. και 
υποβάλλει σχετική έκθεση στον Υπουργό Εθνικής Παιδεί¬ 
ας και Θρησκευμάτων και στο Συμβούλιο του Τ.Ε.Ι. για 
ενημέρωση. 

γ. Εγκρίνει τον προϋπολογισμό, τον απολογισμό και τον 
ισολογισμό του Κ.Τ.Ε. 

δ. Καταρτίζει τον εσωτερικό κανονισμό λειτουργίας του 
Κ.Τ.Ε. και τον υποβάλλει για έγκριση στον Υπουργό Εθνι¬ 
κής Παιδείας και Θρησκευμάτων ύστερα από γνώμη τσυ 
Συμβουλίου του Τ.Ε.Ι. 

ε. Έχει την οικονομική διαχείριση του Κ.Τ.Ε. και αποφα¬ 
σίζει για το διορισμό προσωπικού με σύμβαση εργασίας 
ιδιωτικού δικαίου ορισμένου χρόνου. 

3. Η θητεία των μελών του Επιοτημονικού Γνωμοδοτι- 
κού Συμβουλίου είναι τριετής και μπορεί να ανανεώνεται 
ύστερα από πρόταση του Συμβουλίου του Τ.Ε.Ι. 

4. Σε κάθε Τομέα προΐσταται μέλος του ερευνητικού 
προσωπικού του Τομέα, κατηγορίας Κύριου Ερευνητή ή 
Επίκουρου Ερευνητή. 

5. Ο Προϊστάμενος κάθε Τομέα διορίζεται με απάφαση 
του Διευθυντή του Κ.Τ.Ε., ύστερα από πρόταση του συμ¬ 
βουλίου του Τ.Ε.Ι. 

6. Τα καθήκοντα του Προϊσταμένου κάθε Τομέα είναι 
ανάλογα με αυτά του Διευθυντή του Κ.Τ.Ε., όσον αφορά 
τη λειτουργία του Τομέα και αναλύονται ειδικάτερα στον 
εσωτερικό κανονισμό. 

Άρθρο 5 

Το Προσωπικό του Κ.Τ.Ε. διακρίνεται σε ερευνητικό, τε¬ 
χνικό και διοικητικό-βοηθητικό. 

Α. Ερευνητικό προσωπικό 

α. Το ερευνητικό προσωπικό είναι εξειδικευμένο σε 
έναν ή περισσότερους τομείς δραστηριότητας του Κ.Τ.Ε. 
και εντάσσεται στις παρακάτω κατηγορίες: 

ι. Κύριου Ερευνητή: για την οποία απαιτείται ο ερευνη¬ 
τής να έχει ακαδημαϊκά προσόντα αντίστοιχα με αυτά της 
τακτικής θέσης του Καθηγητή ή Αναπληρωτή Καθηγητή 
Τ.Ε.Ι., συγγραφικά και ερευνητικό έργο σε περιοχές δρα¬ 
στηριότητας του Κ.Τ.Ε. και εμπειρία στην αυτοδύναμη 
ανάπτυξη και υλοποίηση χρηματοδοτουμένων ερευνητι¬ 
κών και αναπτυξιακών έργων. 

ιι. Επίκουρου Ερευνητή: για την οποία απαιτείται ο 
ερευνητής να έχει ακαδημαϊκά προσάντα αντίστοιχα με 
αυτά της τακτικής θέσης του Επίκουρου Καθηγητή Τ.Ε.Ι. 
και επιπλέον να έχει τεκμηριωμένη ικανότητα εκτέλεσης 
ερευνητικού έργου. 

ιιι. Συνεργάτη Ερευνητή: γιατηνοποίααπαιτείταιοερευ- 
νητής να έχει πτυχίο ανώτατης εκπαίδευσης και μεταπτυ- 
χιακάτίτλο με τεκμηριωμένη ικανότητα για υπεύθυνη εκτέ¬ 
λεση μίας φάσης ή ενός τμήματος ερευνητικού έργου. 

IV. Επισκέτττη Ερευνητή: που αντιστοιχεί σε μία από τις 
παραπάνω κατηγορίες ερευνητικού προσωπικού με τα 
αντίστοιχα προσόντα. Ο επισκέτττης ερευνητής μπορεί να 
είναι και αλλοδαπός. Η πρόσληψη και η αχέση εργασίας 
του Επισκέτττη Ερευνητή καθορίζονται κατά περίτττωση με 
απόφασητου Ε.Γ.Σ. και σύμφωνα μετις κείμενες διατάξεις. 

β. Η πρόσληψη του ερευνητικού προσωπικού των κατη¬ 
γοριών ι, ιι, ιιι γίνεται με σύμβαση ιδιωτικού δικαίου ορι¬ 
σμένου χρόνου διάρκειας μέχρι τριών (3) ετών ύστερα 
από κρίση του Ε.Γ.Σ., με δυνατότητα ανανέωσης, χωρίς 
προκήρυξη, μέχρι δύο (2) ακόμη έτη. 

γ. Η προκήρυξη για την πλήρωση των θέσεων ερευνητι¬ 
κού προσωπικού, στην οποία ορίζονται οι βαθμίδες των 
προς πλήρωση θέσεων, η διάρκεια της σύμβασης εργα¬ 
σίας και οποιοδήποτε άλλο απαραίτητο στοιχείο, γίνεται 
με απόφαση του Ε.Γ.Σ., ύστερα από πρόταση του Προϊ¬ 
σταμένου του αντίστοιχου Ερευνητικού Τομέα Τεχνολο¬ 
γίας και δημοσιεύεται δύο τουλάχιστον φορές σε δύο 
ημερήσιες εφημερίδες της Αθήνας, μία της Θεσσαλονί¬ 
κης και σε μία εφημερίδα της έδρας του Κ.Τ.Ε. 

δ. Μέχρι να συγκροτηθεί το Ε.Γ.Σ. η πράσληψη μπορεί 
να γίνει με απόφαση του Διευθυντή ύστερα από γνώμη 
του Συμβουλίου του Τ.Ε.Ι. Λαμίας, χωρίς προκήρυξη, με 
σύμβαση μέχρι δύο ετών. 

ε. Μέλη Ε.Π. των Τ.Ε.Ι. και Δ.Ε.Π. των Πανεπιστημίων 
μπορούν μετά απά αίτησή τσυς να ενταχθούν στο ερευ¬ 
νητικό προσωπικό του Κ.Τ.Ε. σύμφωνα με τις διατάξεις 
του άρθρου 11 παράγραφοι 4 και 5 του Ν. 1771/1988. 

στ. Σε πρώτη εφαρμογή και μέχρι να συγκροτηθεί το 
Ε.Γ.Σ., μέλη Ε.Π. του οικείου Τ.Ε.Ι. μπορούν να ενταχθούν 
μερικώς ή ολικώς στα μέλη του ερευνητικού προσωπικού 


του Κ.Τ.Ε. μετά απά γνώμη του Συμβουλίου του αντίστοι¬ 
χου Τ.Ε.Ι. και απάφαση του Διευθυντού του Κ.Τ.Ε. 

ζ. Για τα μέλη του Ε.Π. των Τ.Ε.Ι. και Δ.Ε.Π. των Πανεπι¬ 
στημίων που συμμετέχουν σε ερευνητικά προγράμματα 
του Κέντρου ισχύουν οι διατάξεις της παρ. 6 του άρθρου 
2τουΝ.2188/1994(ΑΊ8). 

Β. Τεχνικό και διοικητικό - βοηθητικό προσωπικό, 
α. Για την εκτέλεση ειδικών επιστημονικών και τεχνικών 
εργασιών υποδομής και λειτουργίας του Κ.Τ.Ε. την υπο¬ 
στήριξη της έρευνας και τη στελέχωση διοικητικών και οι¬ 
κονομικών υπηρεσιών μπορεί ύστερα από προκήρυξη που 
δημοσιεύεται στις εφημερίδες της έδρας του Κ.Τ.Ε. και 
απόφασητου Ε.Γ.Σ. να προσλαμβάνεται το απαραίτητο τε¬ 
χνικό, διοικητικό και βοηθητικό προσωπικό με σύμβαση ερ¬ 
γασίας ιδιωτικού δικαίου ορισμένου χρόνου, που δεν μπο¬ 
ρεί να μετατραπεί σε σύμβαση αορίστου χρόνου. Στη σύμ¬ 
βαση ορίζονται και οι καταβαλλόμενες μηνιαίες αποδοχές, 
το ύψος των οποίων καθορίζεται κατά περίπτωση από το 
Ε.Γ.Σ. ύστερα από εισήγηση του Διευθυντή του Κ.Τ.Ε. 

β. Γ ια το τεχνικό και διοικητικό - βοηθητικό προσωπικό 
τσυ Κ.Τ.Ε. και σε ό,τι αφορά τις υποχρεώσεις, δικαιώμα¬ 
τα, πειθαρχικά δίκαιο, λύση σύμβασης εργασίας καιενγέ- 
νει θέματα που το αφορούν, εφαρμάζονται οι οικείες δια¬ 
τάξεις του εσωτερικού κανονισμού. 

Άρθρο 6 

1. Οι πάροι του Κ.Τ.Ε. Στερεάς Ελλάδας προέρχονται 
απά: 

α. Επιχορηγήσεις απά τον τακτικά προϋπολογισμά και 
τον προϋπολογισμά Δημοσίων Επενδύσεων του Υπουρ¬ 
γείου Εθνικής Παιδείας και Θρησκευμάτων (ΥΠ.Ε.Π.Θ.) 
για την αρχική ή κατά περίπτωση κάλυψη εξόδων λει¬ 
τουργίας του και των δαπανών μόνιμης υποδομής σε 
εγκαταστάσεις και εξοπλισμό. 

β. Επιχορηγήσεις από το Υπουργείο Ανάπτυξης ή και άλλα 
Υπουργεία με τους άρους, τις προϋποθέσεις και τις διαδικα¬ 
σίες που προβλέπονται στις εκάστοτε ισχύουσες διατάξεις. 

γ. Έσοδα απά την εκτέλεση ερευνητικών έργων για λσ- 
γαριασμά τρίτων (δημοσίων υπηρεσιών, διεθνών και μη 
οργανισμών, Ν.Π.Ι.Δ., ιδιωτών κ.λπ.), τη διάθεση τεχνολο¬ 
γικών προϊόντων, την παροχή εξειδικευμένων υπηρεσιών 
καθώς και τυχόν συμμετοχή σε επιχειρήσεις του άρθρου 
3, παρ. 5του Ν. 1514/1985. 

δ. Ειδικές προσφορές και χρηματοδοτήσεις από δημό¬ 
σιες επιχειρήσεις, άλλους φορείς, ιδιωτικές επιχειρήσεις 
ή ιδιώτες. Ταμεία της Ευρωπαϊκής Ένωσης, άλλους Διε¬ 
θνείς Θργανισμούς κ.λπ. 

ε. Έσοδα από την εκμετάλλευση διπλωμάτων ευρεσιτε¬ 
χνίας και γενικά αμοιβές από την εκμετάλλευση πνευματι¬ 
κής ιδιοκτησίας, τεχνογνωσίας, σημάτων, συμβουλών κ.λπ. 

στ. Εισπράξεις απά την εκμετάλλευση της περιουσίας 
του, στις σποίες περιλαμβάνονται και οι εισπράξεις από 
εκδόσεις, καθώς και από την παραχώρηση της χρήσης 
εξοπλισμού και αιθουσών συνεδρίων. 

ζ. Δωρεές, κληρονομιές, κληροδοσίες και άλλες παρο¬ 
χές τρίτων. 

η. Επιχορηγήσεις απά άλλες πηγές, 
θ. Κάθε είδους δάνεια. 

2. Το Κ.Τ.Ε. απαλλάσσεται απά την καταβολή δασμών, φά¬ 
ρων και τελών οποιασδήποτε φύσης για τα εισαγόμενα απά 
αυτά ερευνητικά άργανα, εξαρτήματά τους ή άλλα υλικά 
εξοπλισμού που είναι αναγκαία για τηνεκπλήρωση του προ¬ 
ορισμού του, κατάτο άρθρο 23 παρ. 4του Ν. 1514/1985. 

Άρθρο 7 

1. Τα έσοδα του Κ.Τ.Ε., από οποιαδήποτε πηγή και αν 
προέρχονται, κατατίθενται σε ιδιαίτερο λογαριασμό Τρα- 
πέζης. Η ανάληψη, διάθεση ή πραγματοποίηση οποιασδή- 

ποτέ δαπάνης από το λογαριασμό αυτό γίνεται με ειδική 
έγγραφη εντολή του Διευθυντή του Κ.Τ.Ε. η του Αναπλη¬ 
ρωτή του σύμφωνα με τον εγκεκριμένο προϋπολογισμό. 

2. Οι προμήθειες αναλώσιμων ή μη υλικών, σργάνων, μη¬ 
χανημάτων, επίπλων και σκευών, εργαστηριακσύ εξσπλι- 
σμσύ και βιβλίων ή η δωρεάν παραχώρηση στο αντίστοιχο 
Τ.Ε.Ι. τέτοιων ειδών, όταν δεν είναι πλέον απαραίτητα στο 
Κ.Τ.Ε., καθώς επίσης οι μισθώσεις ακινήτων, μεταφσρικών 
μέσων και εργαστηριακού ή μηχανικού εξοπλισμού και η 
εκτέλεση εργασιών που είναι αναγκαίες για την εκτέλεση 
των ερευνητικών προγραμμάτων, πραγματοποιούνται με 
απόφαση του Διευθυντή ύστερα από εισήγηση του Ε.Γ.Σ. 
Για τα παραπάνω και για είδη μέχρι του ποσού των 2.000 
ευρώ δεν απαιτείται υποχρεωτικά και εισήγηση του Ε.Γ.Σ., 
εκτός αν πρόκειται για δωρεά στο Τ.Ε.Ι. Λαμίας, όπότε 
χρειάζεται πάντοτε εισήγηση του Ε.Γ.Σ. 

Άρθρο 8 

1. Ο οικονομικός και διαχειριστικός έλεγχος του Κ.Τ.Ε. 
γίνεται από δύο ορκωτούς λογιστές που ορίζονται με 
απόφαση του Ε.Γ.Σ. από πίνακα δέκα ορκωτών λογιστών, 
που καταρτίζεται από το Διοικητικό Συμβούλιο του Σώμα¬ 
τος των Ορκωτών Λογιστών μετά από αίτηση του Διευθυ¬ 
ντή του Κ.Τ.Ε. Ο τακτικός έλεγχος της οικονομικής δια¬ 
χείρισης του Κ.Τ.Ε. γίνεται κάθε χρόνο και οι δαπάνες του 
ελέγχου βαρύνουν το Κ.Τ.Ε. 

2.0 έλεγχος των δαπανών ενεργείται με βάση τα πρωτό¬ 
τυπα δικαιολογητικά, δηλαδή τα σχετικάτιμσλόγια και απο¬ 
δείξεις των προμηθευτών ή τα δελτία παροχής υπηρεσιών. 

3. Το διαχειριστικό έτοςτσυ Κ.Τ.Ε. συμπίπτει μετσ ημε- 
ρολσγιακό έτος. Το πρώτο διαχειριστικό έτσς αρχίζει την 
ημέρα της δημσσίευσης του παρόντος στην Εφημερίδα 
της Κυβερνήσεως. 

4. Οι Ορκωτοί Λογιστές πσυ ασκσύν τον τακτικό έλεγχο 
της οικονομικής διαχείρισης του Κ.Τ.Ε. υποβάλλουν μέ¬ 
χρι το τέλος Ιουνίου κάθε έτους έκθεση για τη διαχείριση 
και τσν απολογισμό τσυ διαχειριστικού έτους που έληξε. 
Οι εκθέσεις υποβάλλονται στον Υπουργό Εθνικής Παιδεί¬ 
ας και Θρησκευμάτων, στο Ε.Γ.Σ. του Κ.Τ.Ε., στο Διευθυ¬ 
ντή του Κ.Τ.Ε., στο Συμβούλιο οικείου Τ.Ε.Ι. καθώς και σε 
όλσυς τσυς φσρείς πσυ επιχορήγησαν με οποιοδήποτε 
τρόπο το Κ.Τ.Ε., κατά το ελεγχόμενο χρονικό διάστημα. 

5.0 Υπουργός Εθνικής Παιδείας και Θρησκευμάτων αλλά 
και το Συμβούλιο του Τ.Ε.Ι. δύνανται να ζητήσουν οποτεδή¬ 
ποτε έκτακτο έλεγχο της οικονομικής διαχείρισης του Κ.Τ.Ε. 

Άρθρο 9 

Η εσωτερική διάρθρωση, τα θέματα του προσωπικού 
και κάθε άλλη λεπτομέρεια λειτουργίας του Κ.Τ.Ε. που 
δεν καλύπτεται από τις διατάξεις του παρόντος Διατάγ¬ 
ματος καθορίζονται από τον εσωτερικό κανσνισμό του 
Κ.Τ.Ε., ο οποίος εκδίδεται με απόφαση του Υπουργού 
Εθνικής Παιδείας και Θρησκευμάτων μετά από απόφαση 
του Επιστημονικού Γνωμοδοτικού Συμβουλίου του Κ.Τ.Ε. 
Αν παρέλθει άπρακτη η προθεσμία που τάσσει ο Υπσυρ- 
γός για την υποβσλή πρότασης, ο εσωτερικός κανσνι- 
σμός εκδίδεται και χωρίς την πρόταση αυτή. 

Άρθρο 10 

Σε περίπτωση διάλυσης τσυ Κ.Τ.Ε., η εκκαθάριση εκτελεί- 
ται από το ΥΠ.Ε.Π.Θ. σύμφωνα με τις ισχύουσες διατάξεις, 
ύστερα από απόφαση του Υπουργού Εθνικής Παιδείας και 
Θρησκευμάτων. Η περισυσία του Νομικού Προσώπου πε¬ 
ριέρχεται, με ίδια απόφαση, στο οικείο Τ.Ε.Ι. με το οποίο εί¬ 
ναι συνδεδεμένοτο Κ.Τ.Ε. και σε φσρείς του δημοσίου. 

Άρθρο 11 

Η ισχύς αυτού του Διατάγματος αρχίζει από τη δημοσί¬ 
ευσή τσυ στην Εφημερίδα της Κυβερνήσεως. 


Στον Υφυπουργό Εθνικής Παιδείας και Θρησκευμάτων, 
αναθέτσυμε τη δημοσίευση και εκτέλεση του παρόντος 
διατάγματος. 

Αθήνα, 3 Ιουνίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΝΙΚΟΛΑΟΣ ΓΚΕΣΟΥΛΗΣ 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 172 
Τροποποίηση της παρ. 1 του άρθρου μόνου του Π.Δ/τος 
19/1988 (Α, 7). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 17 του Ν. 
982/1979 (Α, 239). 

2. Τις διατάξεις του άρθρου 29α του Ν. 1558/1985 (Α, 
137) που προστέθηκε με το άρθρο 27 του Ν. 2081/1992 (Α, 
154) και αντικαταοτάθηκε με το άρθρο 1 παρ. 2α του Ν. 
2469/1997 (Α, 38). 

3. Το γεγονός ότι από τις διατάξεις του παρόντος προ- 
καλείται επιβάρυνση στον προϋπολογισμό του ΤΣΑΥ 
ύψους 11.000 € κατά το πρώτο χρόνο εφαρμογής, η 
οποία θα καλυφθεί από τις πιστώσεις του οργανισμού. 

4. Την από 9/1997 εκπονηθείσα αναλογιοτική μελέτη και 
την 166/16.12.2002 οικονομική έκθεση της Δ/νσης Ανα- 
λογιστικών Μελετών της ΓΓΚΑ. 

5. Την 80088/31.10.2001 (Β, 1485) κοινή απόφαση του 
Πρωθυπουργού και Υπουργού Εργασίας & Κσινωνικών 
Ασφαλίσεων «Ανάθεση αρμοδιστήτων στους Υφυπουρ¬ 
γούς Εργασίας & Κσινωνικών Ασφαλίσεων». 

6. Τη γνώμη του Διοικητικού Συμβουλίου του ΤΣΑΥ που 
διατυπώθηκε κατά την 50η/22.10.2002 συνεδρίασή τσυ. 

7. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την 1 η/30.1.2003 συνεδρίασή του. 

8. Την 142/2003 γνωμοδότηση του Συμβουλίου της Επι¬ 
κράτειας μετά από πρόταση τσυ Υφυπουργσύ Εργασίας 
και Κοινωνικών Ασφαλίσεων αποφασίζουμε: 

Άρθρο μόνο 

Η παράγραφος 1 του άρθρου μόνου του Π.Δ/τος 
19/1988 (Α, 7),αντικαθίσταται ως ακολσύθως: 

«1. Το ύψος των χορηγουμένων από το Ταμείο Συντάξε¬ 
ως και Αυτασφαλίσεως Υγειονομικών (ΤΣΑΥ) εξόδων κη¬ 
δείας, για μεν τους άμεσα ασφαλισμένους προ και μετά 
την 1.1.1993 καιτους συνταξιούχους ορίζεται σε ποσό ίσο 
με δύο (2) μηνιαίες συντάξεις γήρατος ασφαλισμένου 
πριν την 1.1.1993 για 35 χρόνια ασφάλισης, για δε τα μέ¬ 
λη σικογενείας αυτών, τα οποία θα εδικαιούντο ή ελάμβα- 
ναν σύνταξη, ποσό ίσο με μία και μισή σύνταξη για τα ίδια 
χρόνια ασφάλισης». 

Στον Υφυπουργό Εργασίας και Κοινωνικών Ασφαλίσε¬ 
ων αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 3 Ιουνίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΡΟΒ. ΣΠΥΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





